ฮือฮา บาร์ซา หมายหัว จอห์นสัน ร่วมทัพแทน อัลเวส
ฮือฮาพอสมควรสำหรับข่าวนี้ หลังสื่อชื่อดังของ หงส์แดง ลิเวอร์พูล รายงานข่าวว่า บาร์เซโลนา ยักษ์ใหญ่ลีกกระทิง หมายหัว เกล็น จอห์นสัน แบ็กขวาจอมเก๋า เข้ามาเสริมทัพในซัมเมอร์ที่จะถึง แทนที่ของ ดานี อัลเวส แบ็กขวาชาวแซมบ้าที่จะอำลาทีมหลังจบฤดูกาลนี้,สำนักข่าวต่างประเทศรายงานวันที่ 28 มี.ค. ว่า ลิเวอร์พูล เอ็คโค่ สื่อชื่อดังของ หงส์แดง ลิเวอร์พูล ตีข่าวว่า เจ้าบุญทุ่ม บาร์เซโลนา ยักษ์ใหญ่จากลีกกระทิงสนใจดึงตัว เกล็น จอห์นสัน แบ็กขวาจอมเก๋าของลิเวอร์พูล มาร่วมทัพในฤดูกาลหน้าเพื่อแทนที่ ดานี อัลเวส ฟูลแบ็กชาวแซมบ้าที่มีแววจะออกจากทีมหลังจบฤดูกาลนี้,แข้งวัย 30 ปี จะหมดสัญญาในถิ่นแอนด์ฟิลด์หลังจบฤดูกาลนี้ และไม่มีความคืบหน้าเกี่ยวกับสัญญาฉบับใหม่เลย และมีแนวโน้มว่า จอห์นสัน เตรียมเก็บข้าวของออกจากถิ่นแอนด์ฟิลด์ หลังรับใช้ หงส์แดง มายาวนานถึง 6 ปี,ตามรายงานจาก ลิเวอร์พูล เอ็คโค่ สื่อชื่อดังของหงส์แดง ระบุว่า บาร์เซโลนา ยักษ์ใหญ่จากลาลีกา สเปน เตรียมเจรจากับอดีตแบ็กขวาทีมชาติอังกฤษรายนี้ ให้มายังถิ่น คัมป์นู ในซีซั่นหน้า หลังจากที่ ดานี อัลเวส แบ็กขวาตัวหลักที่จะหมดสัญญาหลังจบฤดูกาลนี้เช่นกัน และคาดว่าตัวของอัลเวสเองจะไม่ต่อสัญญาฉบับใหม่กับทางบาร์ซาเพื่อเตรียมตัวย้ายไปเล่นกับ ปารีส แซงต์แชร์กแมง ทีมดังจากลีกน้ำหอมหลังสัญญากับทางบาร์ซาหมดลง,สำหรับ จอห์นสัน ติดทีมชาติอังกฤษทั้งสิ้น 54 นัด และลงสนามให้กับลิเวอร์พูล 21 นัดในฤดูกาลนี้
ฮือฮาพอสมควรสำหรับข่าวนี้ หลังมีรายงานว่า บาร์เซโลนา ยักษ์ใหญ่ลีกกระทิง หมายหัว เกล็น จอห์นสัน แบ็กขวาจอมเก๋า เข้ามาเสริมทัพในซัมเมอร์ที่จะถึง แทนที่ของ ดานี อัลเวส แบ็กขวาชาวแซมบ้าที่จะอำลาทีมหลังจบฤดูกาลนี้
ลาลีกา,บาร์เซโลนา,เกล็น จอห์นสัน,ดานี อัลเวส,ข่าวกีฬา,ไทยรัฐออนไลน์